Чăваш халăхĕн ăслăхпа ӳнер академийĕ

Чăваш наци ăслăхпа ӳнер академийĕ —  халăхĕн ӑслӑхне, ӳнерне, таврапӗлĕвне, ӑс-хакӑлне, культурине аталантарас енӗпе ĕçлекен  пултарулăх пĕрлешĕвĕПолное юридическое наименование: ЧУВАШСКАЯ РЕСПУБЛИКАНСКАЯ ОБЩЕСТВЕННАЯ ОРГАНИЗАЦИЯ "ЧУВАШСКАЯ НАЦИОНАЛЬНАЯ АКАДЕМИЯ НАУК И ИСКУССТВ".

Организацин тӗп тӗллевӗ - тӑван халӑхӑн чун-чӗре хавхине, ӑс-пурлӑхне, кунҫулне, вӗсен аталану ҫул-йӗрне тӗпчесси, тӗрӗс кӑтартасси, ҫак пархатарлӑ юхӑма явӑҫакан пур ҫынна, ушкӑна хавхалантарасси, тӗкӗ парасси.

 Ертӳçсем 
 Президент - Ерагин Е.Е.
 Президиум пайташӗсем — Альтина Р.С., Болгарский В.Л. ( Мускав),  Дубанов И.С. - Уч.секр ., Ефимов Л.А. - Вице-през., Зорин Ю.А., Иванов А.Ф., Иванов Л.Н.- Вице-през., Карягин Ф.А., Кириллов А.К., Кондрашкин Н.Г. (Чӗмпӗр ), Отрыванов С.Г., Патмар Э.И., Семенов А.Н. (Хусан), Тарасов И.Г. (Ӗпхӳ), Федотов В.А., Федотов С.В.

Çыруçă - Павлова А.А.

Ревизи комиссийӗ: 
Председатель — Милютин В.А.,
 пайташсем — Филиппов Г.И., Эверсков Г.Г.

 Истори 

1992 çулхи чӳкĕн 26-мĕшĕнче Шупашкар хулинче таврапӗлӳҫӗсемпе чылай тӗпчевҫӗ-ҫыравҫӑ, ӳнер çыннисем пĕрле пуçтарăнса «академие» пӗрлешĕнме йышăнаҫҫӗ.

1994 çулхи раштавăн 6-мĕшĕнче Чăваш Наци Конгресĕн Мӑн Канашӗн пайташĕсем, ирӗклӗ хастар тӗпчевҫӗсемпе таврапӗлӳҫӗсем малтанхи 15 ҫынна «чӑваш халӑх ӑсчахӗ» хисеплӗ ятпа чыслать, вӗсем хушшинче: Айдак А.П., Толстов-Атнарский В.Г., Наумов Н.Е., Жачева Е.Н., Григорьев З.И., Ефимов Л.А., Ерагин Е.Е. 

Тепӗр ҫулне çак йыша Зайцев Я.Н., Станъял В.П., Кибеч А.И. кӗреҫҫӗ.

2000 çулхи çурлан 24-мĕшĕччен пӗрлешĕве пĕтĕмĕшле Станъял В.П. ертсе пынă. 2000 çулхи чӳкĕн 16-мĕшĕнче академин пӗрремӗш уставне йышӑннӑ, ӑна РФ Юстици министерстви 2001 çулхи кăрлачăн 26-мĕшĕнче çирĕплетнĕ. Ку тапхӑрта (16.11.2000 - 14.11.2003) академин президенчӗ Тихонов П.Т. пулнӑ. Каярах пĕрлешĕве Кокшин И.Т. (14.11.2003 - 1.09.2005) тата Таллеров П.П. (21.10.2005 - 8.06.2010) ертсе пынӑ. 2010 çулхи юпан 30-мĕшĕнче иртнӗ пухура та, 2013 çулхи чӳкĕн 30-мешĕнчи пухура та президент тивӗҫне Е.Е. Ерагин мӑчавара шанса панă.

2011 ҫулхи пушăн 11-мĕшĕнче пуçласа пĕрлешӳ "Чăваш халăх ăс-хакăлпа ӳнер академийĕ" (1022100004585 ОГРН) ятпа ĕçленĕ.

2018 çулхи çурлан 1-мĕшĕнче ҫӗнӗ устава йышăнса, пĕрлешӳ "Чăваш наци ăслăлăхпа ÿнер академийĕ" ятпа ӗҫлет. Вӑл - РФ Конституцийӗпе, Федерацин «Пĕрлĕх организацисем пирки» калакан саккунӗпе тата хӑйӗн Уставӗпе килӗшӳллӗ, хӑй тӗлӗшпе ӗҫлекен пултарулӑх организацийӗ. Академи ӑслӑхпа, ӳнерпе, таврапӗлӳпе, халӑх ӑс-хакӑлӗллӗ ӗҫсемпе, культурӑн тӗрлӗ енӗпе хӑйсен ирӗкӗпе пайтасӑр ӗҫлекен тата вӗсене аталантаракан ҫынсене пӗрлештерет.

 Çав. пекех 
 Чăваш наци музейĕ
 Чăваш наци юхăмĕ
 Тăван ене тĕпчекен пĕрлĕх
 Чăваш наци конгресĕ
 Чăваш наци радиовĕ

 Литература 

Асăрхавсем 

 Каçăсем 
 Официаллă сайт
 Партизанская судьба Чувашской народной академии
 Чăваш халăхĕн ăслăхпа ӳнер академийĕ
 Чăваш халăхĕн ăслăхпа ӳнер академийĕ
 Чăваш халăхĕн ăслăхпа ӳнер академийĕ
 Фэйсбукра
 Виталий Станьял: Чувашская академия

Категори:Раççей пĕрлĕх йĕркелевĕсем
Категори:Чăваш Ен
Категори:Чăвашсем